钦定古今图书集成/明伦汇编/闺媛典/第331卷 > 彭鹤祯妻陈氏
## 钦定古今图书集成/明伦汇编/闺媛典/第331卷 > 彭鹤祯妻陈氏

按《广东通志》：“陈氏，番禺庠士彭鹤祯妻也。年二十七，
夫亡，抚一子。有巨商以数千金纳其子为婿，氏以商
素非望族，辞之。或劝之曰：‘与为婿，当久享丰厚，孰若
恒居俭约耶’？答曰：‘骤得财者不祥。且妇应论德，奚以
财为’？终力拒之。家虽贫，好施与，拔钗钏以济人急难，
无吝色。崇祯间，以世风浇薄，挈其子归隐锺山，年五十二终。